CELEX: 32015D2434
Language: hu
Date: 2015-12-18 00:00:00
Title: A Bizottság (EU) 2015/2434 végrehajtási határozata (2015. december 18.) az egyes Indiából származó gyümölcsök és zöldségek tekintetében a károsítók Unióba történő behurcolása és Unión belüli elterjedése elleni intézkedésekről szóló 2014/237/EU végrehajtási határozat módosításáról (az értesítés a C(2015) 9178. számú dokumentummal történt)

22.12.2015   
            
            
               HU
            
            
               Az Európai Unió Hivatalos Lapja
            
            
               L 334/61
            
         A BIZOTTSÁG (EU) 2015/2434 VÉGREHAJTÁSI HATÁROZATA
   (2015. december 18.)
   az egyes Indiából származó gyümölcsök és zöldségek tekintetében a károsítók Unióba történő behurcolása és Unión belüli elterjedése elleni intézkedésekről szóló 2014/237/EU végrehajtási határozat módosításáról
   
      
         (az értesítés a C(2015) 9178. számú dokumentummal történt)
      
   
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növényeket vagy növényi termékeket károsító szervezeteknek a Közösségbe történő behurcolása és a Közösségen belüli elterjedése elleni védekezési intézkedésekről szóló, 2000. május 8-i 2000/29/EK tanácsi irányelvre (1) és különösen annak 16. cikke (3) bekezdésének negyedik mondatára,
   mivel:
   
               (1)
            
            
               A 2014/237/EU bizottsági végrehajtási határozat (2) tiltja az Indiából származó Colocasia Schott növények behozatalát a vetőmagok és gyökerek kivételével, valamint az Indiából származó Momordica L., Solanum melongena L. és Trichosanthes L. növények behozatalát a vetőmagok kivételével. Továbbá a Mangifera L. – vetőmagtól eltérő – növényeknek az Unió területére való behozatalához a 2014/237/EU végrehajtási határozat megköveteli, hogy az indiai hatóságok megfelelő intézkedéseket hozzanak a szállítmány károsítóktól való mentességének biztosítása érdekében.
            
         
               (2)
            
            
               A 2014/237/EU végrehajtási határozat időbeli hatálya korlátozott. Tekintettel arra, hogy számos, Indiából származó növényen és növényi terméken észleltek nagy számban károsítókat, a Bizottság megállapítja, hogy az indiai növény-egészségügyi tanúsítási rendszer további fejlesztésére van szükség. Következésképpen a 2014/237/EU végrehajtási határozat időbeli hatályát indokolt 2016. december 31-ig kiterjeszteni.
            
         
               (3)
            
            
               A 2014/237/EU végrehajtási határozatot ezért ennek megfelelően módosítani kell.
            
         
               (4)
            
            
               Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   A 2014/237/EU végrehajtási határozat 2. cikkének helyébe a következő szöveg lép:
   
      „2. cikk
      Ez a határozat 2016. december 31-én hatályát veszti.”
   
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2015. december 18-án.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL L 169., 2000.7.10., 1. o.
   
   
      (2)  A Bizottság 2014. április 24-i 2014/237/EU végrehajtási határozata egyes Indiából származó gyümölcsök és zöldségek tekintetében a károsítók Unióba történő behurcolása és Unión belüli elterjedése elleni intézkedésekről (HL L 125., 2014.4.26., 93. o.).